Title: ประกาศกระทรวงสาธารณสุข เรื่อง แบบเอกสารกำกับการขนสิ่งปฏิกูล พ.ศ. 2561

ประกาศกระทรวงสาธารณสุข
เรื่อง แบบเอกสารกำกับการขนสิ่งปฏิกูล
พ.ศ. ๒๕๖๑

โดยที่เป็นการสมควรกำหนดแบบเอกสารกำกับการขนสิ่งปฏิกูล
เพื่อให้ผู้ที่มีหน้าที่จัดการสิ่งปฏิกูลสามารถดาเนินการควบคุมกำกับการขนสิ่งปฏิกูลเพื่อป้องกันการลักลอบทิ้งสิ่งปฏิกูลได้อย่างมีประสิทธิภาพ

อาศัยอำนาจตามความในข้อ
๑๓ วรรคสอง แห่งกฎกระทรวงสุขลักษณะการจัดการสิ่งปฏิกูล พ.ศ. ๒๕๖๑ รัฐมนตรีว่าการกระทรวงสาธารณสุขโดยคำแนะนำของคณะกรรมการสาธารณสุข
จึงออกประกาศไว้ ดังต่อไปนี้

ข้อ
๑  ประกาศนี้เรียกว่า ประกาศกระทรวงสาธารณสุข
เรื่อง แบบเอกสารกำกับการขนสิ่งปฏิกูล พ.ศ. ๒๕๖๑

ข้อ
๒[๑]  ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป

ข้อ
๓  ในประกาศนี้
การขนสิ่งปฏิกูล หมายความว่า การสูบสิ่งปฏิกูลจากถังเก็บกักสิ่งปฏิกูลหรือระบบกำจัดสิ่งปฏิกูลแบบติดกับที่
แล้วนำไปยังระบบกำจัดสิ่งปฏิกูลรวม
ผู้ขนสิ่งปฏิกูล หมายความว่า หน่วยงานหรือผู้ประกอบการที่ดำเนินการขนสิ่งปฏิกูล ดังนี้
(๑) ราชการส่วนท้องถิ่นที่มีอำนาจตามมาตรา ๑๘ วรรคหนึ่ง
(๒) ราชการส่วนท้องถิ่นอื่นหรือหน่วยงานของรัฐที่ราชการส่วนท้องถิ่นนั้นมีข้อตกลงดำเนินการร่วมกันตามมาตรา
๑๘ วรรคสอง
(๓) ผู้ได้รับมอบหมายจากราชการส่วนท้องถิ่นที่มีอำนาจตามมาตรา ๑๘ วรรคสาม
(๔) ผู้ได้รับใบอนุญาตตามมาตรา ๑๙
ผู้กำจัดสิ่งปฏิกูล
หมายความว่า หน่วยงานหรือผู้ประกอบการที่ดำเนินการกำจัดสิ่งปฏิกูล ดังนี้
(๑)
ราชการส่วนท้องถิ่นที่มีอำนาจตามมาตรา ๑๘ วรรคหนึ่ง
(๒)
ราชการส่วนท้องถิ่นอื่นหรือหน่วยงานของรัฐที่ราชการส่วนท้องถิ่นนั้นมีข้อตกลงดำเนินการร่วมกันตามมาตรา
๑๘ วรรคสอง
(๓)
ผู้ได้รับมอบหมายจากราชการส่วนท้องถิ่นที่มีอำนาจตามมาตรา ๑๘ วรรคสาม
(๔)
ผู้ได้รับใบอนุญาตตามมาตรา ๑๙

ข้อ
๔  ในการขนสิ่งปฏิกูล ผู้ขนสิ่งปฏิกูลและผู้กำจัดสิ่งปฏิกูล
ต้องดำเนินการควบคุมกำกับการขนและกำจัดสิ่งปฏิกูล แล้วแต่กรณี เพื่อป้องกันมิให้มีการลักลอบทิ้งสิ่งปฏิกูล
ดังนี้
(๑) ผู้ขนสิ่งปฏิกูลจากผู้ขอรับบริการต้องจัดทำแบบบันทึกของผู้ขนสิ่งปฏิกูล
๑
ที่แนบท้ายประกาศนี้ โดยต้นฉบับให้ผู้ขนสิ่งปฏิกูล
และสำเนาให้ผู้ขอรับบริการ ผู้กำจัดสิ่งปฏิกูลและเจ้าพนักงานท้องถิ่นคนละหนึ่งฉบับ
(๒)
ผู้กำจัดสิ่งปฏิกูลต้องจัดทำแบบบันทึกของผู้กำจัดสิ่งปฏิกูล ๒ ที่แนบท้ายประกาศนี้โดยต้นฉบับให้ผู้กำจัดสิ่งปฏิกูล
และสำเนาให้ผู้ขนสิ่งปฏิกูลและเจ้าพนักงานท้องถิ่นคนละหนึ่งฉบับ
(๓) ภายในวันที่ห้าของเดือนถัดไป ให้ผู้ขนสิ่งปฏิกูลและผู้กำจัดสิ่งปฏิกูล
แล้วแต่กรณี ต้องส่งแบบสรุปการขนสิ่งปฏิกูลหรือการกำจัดสิ่งปฏิกูลประจำเดือน
๓ ที่แนบท้ายประกาศนี้เสนอต่อเจ้าพนักงานท้องถิ่นด้วย

ประกาศ
ณ วันที่ ๑๙ พฤศจิกายน พ.ศ. ๒๕๖๑
ปิยะสกล
 สกลสัตยาทร
รัฐมนตรีว่าการกระทรวงสาธารณสุข

[เอกสารแนบท้าย]

๑. แบบบันทึกของผู้ขนสิ่งปฏิกูล
๑
๒.
แบบบันทึกของผู้กำจัดสิ่งปฏิกูล ๒
๓.
แบบสรุปการขนสิ่งปฏิกูลหรือการกำจัดสิ่งปฏิกูลประจำเดือน ๓

(ดูข้อมูลจากภาพกฎหมาย)

พิไลภรณ์/จัดทำ
๑๒
มิถุนายน ๒๕๖๒

[๑]
ราชกิจจานุเบกษา เล่ม ๑๓๖/ตอนพิเศษ ๓ ง/หน้า ๒๙/๔ มกราคม ๒๕๖๒